钦定古今图书集成/明伦汇编/氏族典/第227卷 > 杨善会
## 钦定古今图书集成/明伦汇编/氏族典/第227卷 > 杨善会

按《隋书杨善会传》：“善会字敬仁，弘农华阴人也。父初，
官至毗陵太守。善会大业中为鄃令，以清正闻。俄而
山东饥馑，百姓相聚为盗，贼帅张金称众数万，屯于
县界，屠城剽邑，郡县莫能御。善会击破之，擢拜朝请
大夫、清河郡丞。金称稍更屯聚。于时山东思乱，从盗
如市，能抗贼者，唯善会而已，前后七百馀阵，未尝负”
败金，称将数百人遁逃。后归漳南，招集馀党，善会追
捕斩之，传首行在所，进拜清河通守。其年，从杨义臣
斩漳南贼帅高士达，士达所部将窦建德自号“长乐
王”，来攻信都。临清贼王安阻兵数千，与建德相影响。
建德既下信都，复扰清河，善会逆拒之，反为所败，婴
城固守。贼围之四旬，城陷，为贼所执，建德释而礼之，
用为贝州刺史。善会骂之，贼临之以兵，辞气不挠。建
德知终不为己用，于是害之。